cyanic-selkie/wikianc huggingface dataset:
Azərbaycan 2012 Yay Olimpiya Oyunlarında
Yunan-roma güləşi
thumb|346x346px|alt=|[[2012 Yay Olimpiya Oyunları|London Olimpiadasının 1/8 final mərhələsində baş tutan Emin Əhmədov (qırmızı geyimdə) və Neven Zugaj (göy geyimdə) görüşü (5 avqust 2012-ci il)|left]] −74 Kq. turnirində isə Azərbaycanı 26 yaşlı Emin Əhmədov təmsil elədi. Emin Əhmədovun Olimpiadadan əvvəl heç bir beynəlxalq turnirdə çıxış eləməməsi, həmçinin Avropa və Dünya Çempionatlırında mübarizə aparmaması və təcrübəsiz olması onun, Olimpiada da uğursuz çıxış edəcəyinə olan gözləntiləri artırırdı. Emin Əhmədov 1/8 final mərhələsi çərçivəsində baş tutan birinci görüşdə Xorvatiya nümayəndəsi Neven Zugaj ilə üz-üzə gəldi. Neven Zugaj 2011-ci ildə İstanbulda Dünya Çempionatının bürünc medalına sahib olan idmançı idi. Görüşün birinci hissədinə Emin Əhmədov inamlı mübarizə apardı və 4:0 hesabı ilə qalib gəldi. Növbəti hissədə isə ehtiyatlı güləşən Emin Əhmədov minimal hesabla qalib gəldi. Bununla da ümumi hesabda rəqibini 2:0 hesabı ilə məğlub edən Emin Əhmədov 1/4 final mərhələsinə adladı. Bu mərhələdə o, Gürcüstan təmsilçisi Zurabi Datunaşvili ilə qarşılaşdı. Görüşün birinci hissəsində Datunaşvili 2:0 hesabı ilə qalib gəldi. Növbəti hissədə Əhmədov tədricən təşəbbüsü ələ aldı və 3:0 hesabı ilə qalib gəldi. Ümumi hesab 1:1 olduğu üçün üçüncü hissə başladı. Bu hissədə isə Emin Əhmədov rəqibindən üstün mübarizə apardı və 4:0 hesabı ilə qalib gəldi. Bununla da o, London Olimpiadasının yarım-final mərhələsinə vəsiqə qazandı. Finala gedən yolda Emin Əhmədov Avropa Çempionatının qalibi və Dünya Çempionatının bürünc medalçısı olan Ermənistan nümayəndəsi Arsen Culfalahyan ilə üz-üzə gəldi. Əhmədov təcrübəli rəqibinə görüşün birinci hissəsində 0:2, növbəti hissəsində isə 0:3 hesabları ilə məğlub oldu və mübarizəni bürünc medal uğrunda görüşdə davam elədi. Həlledici görüşdə o, Dünya Olimpiya Təsnifat Turnirinin final görüşündə qalib gəldiyi Belarus təmsilçisi Alexandr Kihinov ilə qarşılaşdı. Görüşün birinci hissəsində Kihinov 2:0 hesabı ilə qalib gəldi. Növbəti hissədə Əhmədov tədricən təşəbbüsü ələ aldı və 2:0 hesabı ilə qalib gəldi. Ümumi hesab 1:1 olduğu üçün üçüncü hissə başladı. Bu hissədə də Emin Əhmədov rəqibindən üstün mübarizə apardı və 2:0 hesabı ilə qalib gəldi. Bu minvallada Emin Əhmədov XXX Yay Olimpiya Oyunlarının bürünc medalına sahib oldu. Emin Əhmədov Azerisport.com idman portalına müsahibəsində bunları bildirdi — "bürünc medal mənim üçün super nailiyyətdir. Bir nəfər belə mənə inanmırdı".
Avqustun 6-da yunan-roma güləşçilərindən Həsən Əliyev və Saman Təhmasibi mübarizə apardı. −60 Kq. turnirində çıxış edən 22 yaşlı Həsən Əliyev Dünya və Avropa Çempionatlarının qalibi idi və Azərbaycan yığmasının əsas medal ümidlərindən biri hesab olunurdu. Həsən Əliyev olimpiadanın 1/8 final mərhələsində Norveç nümayəndəsi Stig Andre-Berge ilə üz-üzə gəldi. Görüşün birinci hissəsində Əliyev 1:0, növbəti hissəsində isə Berge 1:0 hesabları ilə qalib gəldi. Həlledici hissədə isə Həsən Əliyev rəqibi üzərində 2:0 hesabı ilə qələbə qazandı və nəticədə turnirin 1/4 final mərhələsinə adladı. Bu mərhələdə onun rəqibi 2004-cü il Afina Olimpiadasının qalibi Cənubi Koreya nümayəndəsi Yun Yu-Hyun oldu. Həmin görüşdə Həsən Əliyev rəqibinə 2:0 (2:0, 1:0) hesabı ilə qalib gəldi və olimpiadanın yarım-final mərhələsinə adladı. Finala gedən yolda onun rəqibi Avropa Çempionatının qalibi Gürcüstan nümayəndəsi Revaz Laşxi oldu. Gərgin idman mübarizəsi şəraitində baş tutan görüşün birinci hissəsində Əliyev 1:0, növbəti hissəsində isə Laşxi 4:0 hesabları ilə qalib gəldi. Həlledici hissədə isə rəqibinə minimal hesabla məğlub olan Həsən Əliyev mübarizəsini bürünc medal uğrunda görüşdə davam elədi. Bu görüşdə onun rəqibi Rusiya nümayəndəsi Zaur Kuraməhəmmədov oldu. Nəticədə Həsən Əliyev rəqibinə 0:2 (0:2, 0:4) hesabı ilə məğlub oldu və London Olimpiadasını beşinci pillədə başa vurdu.
NGC 7283
NGC 7283, Yeni Baş Kataloqda qeydə alınmış qalaktikadır. Göy üzündə Peqas bürcü istiqamətində yerləşir. Sb tipli. tərəfindən ildə  ölçülü  vasitəsilə kəşf edilmişdir.
Azərbaycan 2012 Yay Olimpiya Oyunlarında
Yunan-roma güləşi
Avqustun 7-də yunan-roma güləşçilərindən son olaraq Şalva Qadabadze mübarizə apardı. Şalva Qadabadze martda Belqrad şəhərində (Serbiya) baş tutan Avropa Çempionatının bürünc medalçısı idi. 96 Kq. turnirində çıxış edən Şalva Qadabadze turnirin 1/8 final mərhələsində Rusiya nümayəndəsi Rüstəm Totrov ilə üz-üzə gəldi. Gərgin idman mübarizəsi şəraitində baş tutan görüşün birinci hissəsində Qadabadze 2:0, növbəti hissəsində isə Totrov 1:0 hesabları ilə qalib gəldi. Həlledici hissədə də Şalva Qadabadze rəqibinə məğlub oldu (0:2). Rəqibi final görüşünə vəsiqə qazandığına görə Şalva Qadabadze təsəlliverici qrupda mübarizə apardı. Qrupun birinci görüşündə onun rəqibi son Dünya Çempionatının finalçısı İsveç nümayəndəsi Cimmi Lidberq oldu. Gərgin idman mübarizəsi şəraitində baş tutan görüşün birinci hissəsində Lidberq 1:0, növbəti hissəsində isə Qadabadze 1:0 hesabları ilə qalib gəldi. Həlledici hissədə Şalva Qadabadze rəqibinə minimal hesabla məğlub oldu və olimpiadanı yeddinci pillədə başa vurdu.
Bununla da yunan-roma güləşçilərindən ibarət Azərbaycan yığması olimpiadaı bir gümüş və bir bürünc medalla başa vurdu. Bu nəticə 2004-cü il Afina Olimpiadasından zəif (onda yığma 1 qızıl medal qazanmışdı) olsa da, 2008-ci il olimpiadasından uğurlu idi (onda yığma 1 gümüş medal qazanmaşdı). Komandanın beş üzvündən ən uğursuz nəticələri legionler güləşçilər — Saman Təhmasibi və Şalva Qadabadze göstərdi.
Sərbəst güləş
Avqustun 10-da sərbəst güləşçilərdən −74 Kq. turnirində çıxış edən Əşrəf Əliyev mübarizə apardı. Əşrəf Əliyev son Dünya Çempionatının bürünc medalçısı idi. Əşrəf Əliyev olimpiadanın təsnifat mərhələsində Yaponiya nümayəndəsi Sosue Tahatani ilə üz-üzə gəldi. Görüşün birinci hissəsində rəqibinə 1:0 hesabı ilə qalib gələn Əşrəf Əliyev növbəti hissədə də rəqibi üzərində 1:0 hesabı ilə qələbə qazandı və turnirin 1/8 final mərhələsinə adladı. Bu mərhələdə onun rəqibi Dünya və Avropa Çempionatlarının qalibi Rusiya nümayəndəsi Denis Tsarquş oldu. Gərgin idman mübarizəsi şəraitində baş tutan görüşün birinci hissəsində Əliyev, növbəti hissəsində isə Tsarquş minimal hesabla qalib gəldi və görüşün taleyi üçüncü hissədə həll oldu. Həlledici hissədə Əşrəf Əliyev rəqibinə 0:1 hesabı ilə məğlub oldu. Rəqibi final görüşünə vəsiqə qazanmadığına görə Əşrəf Əliyev təsəlliverici qrupda da mübarizə apara bilmədi və olimpiadanı 8-ci pillədə başa vurdu.
Avqustun 11-də Azərbaycanı təmsil edən üç sərbəst güləşçi mübarizə apardı. 120 Kq. turnirində çıxış edın Camaləddin Məhəmmədov son Dünya Çempionatının bürünc medalçısı idi. Camaləddin Məhəmmədov olimpiadanın təsnifat mərhələsində üç dəfə Dünya Çempionatının qalibi olan Rusiya nümayəndəsi Bilal Maxov ilə üz-üzə gəldi. Həmin görüşdə Camaləddin Məhəmmədov rəqibinə 0:2 (1:0, 0:4) hesabı ilə məğlub oldu. Rəqibi final görüşünə vəsiqə qazanmadığına görə Camaləddin Məhəmmədov təsəlliverici qrupda da mübarizə apara bilmədi və olimpiadanı 14-cü pillədə başa vurdu.
−81 Kq. turnirində isə Azərbaycanı Şərif Şərifov təmsil elədi. Ötən il İstanbulda Dünya Çempionatının qalibi olan Şərif Şərifov olimpiadanın favoritlərindən biri idi. Təsnifat mərhələsindən azad olan Şərif Şərifovun 1/8 final mərhələsində rəqibi Türkiyə nümayəndəsi İbrahim Bölübaşı oldu. Görüşün birinci hissəsində rəqibinə 4:1 hesabı ilə qalib gələn Şərif Şərifov, növbəti hissədə 5:4 hesabı ilə rəqibin üstün oldu və olimpiadanın 1/4 final mərhələsinə adladı. Bu mərhələdə onun rəqibi ABŞ nümayəndəsi Co Herbert oldu. Şərif Şərifov Co Herbert ilə 2009-cu ildə baş tutan Dünya Çempionatında üz-üzə gəlmişdi və həmin görüşdə rəqibinə məğlub olmuşdu. Bu səfər isə Şərif Şərifov rəqibi üzərində asan qələbə qazandı. Görüşün birinci hissəsində rəqibinə 4:1 hesabı ilə qalib gələn Şərif Şərifov, növbəti hissədə rəqibindən 6:0 hesabı ilə üstün oldu və olimpiadanın yarım-final mərhələsinə adladı. Finala gedən yolda isə onun rəqibi İran nümayəndəsi Ehsan Laşqari oldu. Gərgin idman mübarizəsi şəraitində baş tutan görüşün birinci hissəsində 1:0 hesabı ilə Şərifov, növbəti hissəsində isə 2:0 hesabı ilə Laşqari qalib gəldi. Görüşün üçüncü hissəsi isə gərgin idman mübarizəsi şəraitində baş tutan və nəticədə Şərif Şərifov rəqibinə 2:1 hesabı ilə qalib gəldi. Bununla da Şərif Şərifov London Olimpiadasının final görüşünə vəsiqə qazandı. Həlledici görüşdə onun rəqibi Puerto-Riko nümayəndəsi Cayme Espinal oldu. Görüşün birinci hissəsində Şərif Şərifov rəqibi üzərində inamlı qələbə qazandı — 6:0. Görüşün növbəti hissəsində də Şərif Şərifov rəqibindən üstün oldu — 2:0. Bununla da Şərif Şərifov XXX Yay Olimpiya Oyunlarının qızıl medalına sahib oldu. Final görüşündən sonra Şərif Şərifovun müsahibəsində bunları bildirdi: "Rəqibim barədə heç bir məlumata sahib deyildim. Bundan əvvəl qarşılaşmamışdım. Buna görə də məşqçilərin mənə ehtiyatlı güləşməyi tapşırdı". Şərif Şərifov həm də Azərbaycanın Olimpiya Oyunları tarixində qızıl medala sahib olan birinci milliləşdirilən idmançı oldu.
Avqustun 12-də son olaraq Cəbrayıl Həsənov və Xetaq Qazyumov mübarizə apardı. −66 Kq. turnirində çıxış edən Cəbrayıl Həsənov son Dünya Çempionatının bürünc medalçısı, həmçinin Avropa Çempionatının qalibi idi. Təsnifat mərhələsindən azad olan Cəbrayıl Həsənov turnirin 1/8 final mərhələsində Bolqarıstan nümayəndəsi Leonid Bazan ilə üz-üzə gəldi. Həmin görüşdə Cəbrayıl Həsənov rəqibinə birinci hissədə 4:0, növbəti hissədə isə 4:1 hesabları ilə qalib gəldi və turnirin 1/4 final mərhələsinə adladı. Bu mərhələdə onun rəqibi Belarus nümayəndəsi Əli Şabanov oldu. Bu görüş gərgin idman mübarizəsi şəraitində baş tutdu. Birinci hissə 2:2 hesabı ilə başa çatsa da, son xalı Əli Şabanov qazandığına görə hissənin qalibi oldu. Növbəti hissə isə 1:1 hesabı ilə başa çatdı və son xalı Cəbrayıl Həsənov qazandığına görə hissənin qalibi oldu. Belə olan halda görüşün taleyi üçüncü hissədə həll olundu. Həlledici hissədə Cəbrayıl Həsənov rəqibi üzərində 2:0 hesabı ilə qələbə qazandı və olimpiadanın yarım-final mərhələsinə adladı. Finala gedən yolda onun rəqibi Yaponiya nümayəndəsi Tatsuhiro Yomenitsu oldu. Həmin görüşdə Cəbrayıl Həsənov rəqibinə 0:2 (0:2, 0:1) hesabı ilə məğlub oldu və mübarizəsini bürünc medal uğrunda görüşdə davam elədi. Bu görüşdə onun rəqibi Kuba nümayəndəsi Livan Lopez oldu. Bu görüş də gərgin idman mübarizəsi şəraitində baş tutdu. Görüşün birinci hissəsində Cəbrayıl Həsənov rəqibi üzərində 4:0 hesabı ilə qələbə qazandı. Növbəti hissədə isə Livan Lopez rəqibinə 2:0 hesabı ilə qalib gəldi və görüşün taleyi üçüncü hissədə həll olundu. Bu hissədə Cəbrayıl Həsənov 1:0 hesabı ilə irəldə olsa da, son dəqiqələrdə Livan Lopez rəqibi üzərində təmiz qələbə qazandı və görüşün qalibi oldu. Cəbrayıl Həsənov isə olimpiadanı beşinci pillədə başa vurdu.
thumb|336x336px|alt=|[[2012 Yay Olimpiya Oyunları|London Olimpiadasının bürünc medal uğrunda baş tutan Xetaq Qazyumov (göy geyimdə) və Rüstəm İsgəndəri (qırmızı geyimdə) görüşü (12 avqust 2012-ci il)]] −96 Kq. turnirində isə Azərbaycanı Dünya və Avropa Çempionatlarının qalibi, son olimpiadanın bürünc medalçısı Xetaq Qazyumov təmsil elədi. Xetaq Qazyumov Azərbaycan yığmasının əsas medal ümidlərindən biri hesab olunurdu. Xetaq Qazyumovun 1/8 final mərhələsi çərçivəsində baş tutan birinci görüşdə rəqibi Belarus nümayəndəsi Ruslan Şeyxov oldu. Qazyumov Şeyxov ilə dörd dəfə üz-üzə gəlmişdi və görüşlərin üçündə qalib gəlmişdi. Qazyumov, Şeyxova məhz ötən il İstanbul şəhərində baş tutan Dünya Çempionatında məğlub olmuşdu. Bu səfər görüşdə üstün tərəf Xetaq Qazyumov idi. Görüşün birinci hissəsində 1:0, növbəti hissəsində də 1:0 hesabları ilə qalib gələn Xetaq Qazyumov, London Olimpiadasının 1/4 final mərhələsinə adladı. Bu mərhələdə onun rəqibi Ukrayna təmsilçisi Valeri Andreytsev idi. Qazyumov, Andreytsevi apreldə Dünya Olimpiya Təsnifat Turnirində məğlub eləmişdi. Bu səfər isə görüş gərgin idman mübarizəsi şəraitində baş tutdu. Görüşün birinci hissəsində Qazyumov 1:0 hesabı ilə, növbəti hissəsində isə Andreytsev 1:0 hesabı ilə qalib gəldi. Bununla da ümumi hesab 1:1 oldu və qalib üçüncü hissədə məlum oldu. Həlledici hissədə isə Valeri Andreytsev rəqibi üzərində 4:1 hesabı ilə qələbə qazandı və görüşün qalibi oldu. Həmin görüşün gedişində Xetaq Qazyumovun qan təzyiqi normadan aşağı düşdü və o, görüşndən sonra tibbi maşınla hospitala aparıldı. Bu zaman turnirdə görüşlər davam edirdi. Olimpiadanın yarım-final mərhələsində Valeri Andreytsev, İran nümayəndəsi Reza Yazdanini məğlub elədi və Olimpiadanın final görüşünə vəsiqə qazandı. Belə olan halda Xetaq Qazyumov təsəlliverici qrupda mübarizə aparmaq hüququ qazandı. Təsəlliverici qrupun birinci görüşüncə Tacikistan təmsilçisi Rüstəm İsgəndəri Xetaq Qazyumov ilə üz-üzə gəlməli, bu cütün qalibi isə təcrübəli İran nümayəndəsi Reza Yazdani ilə qarşılşamalı idi. Amma Reza Yazdani, Valeri Andreytsevlə görüşdə ciddi zədə aldığı üçün turnirdə mübarizəsini dayandırdı. Bu məlumat Xetaq Qazyumova veriləndən sonra o, tibbi maşının sürücüsündən onu "ExCeL London" Arenasına geri qaytarmaqlarını xahiş elədi. Qısa müddət ərzində arenaya qayıdan Xetaq Qazyumov, Tacikistan nümayəndəsi Rüstəm İsgəndəri ilə görüşə çıxdı. Qazyumov görüşün birinci hissəsində 3:1, növbəti hissəsində isə 3:0 hesabları ilə qalib gəldi və ümumi nəticədə rəqibi üzərində 2:0 hesabı ilə qələbə qazandı. Bürünc medal uğrunda görüşdə isə o, Reza Yazdani mübarizə aparmadığı üçün birbaşa qalib elan edildi. Bu minvalla da Xetaq Qazyumov XXXII Yay Olimpiya Oyunlarının bürünc medalına sahib oldu. Azərbaycan Güləş Federasiyasının (AGF) Prezidenti, dönəmin vergilər naziri Fazil Məmmədov, "Xetaq Qazyumovun bu əzmi ilə qazandığı bürünc medalın, qızıl medaldan daha dəyərli" olduğunu bildirdi. Azərbaycan Güləş Federasiyasının (AGF) vitse-prezidenti Namiq Əliyev isə Xetaq Qazyumovun mübasirəzisinin təsirli olduğunu vurğuladı.
London Olimpiadasında 6 idmançı ilə mübarizə aparan sərbəst güləş üzrə Azərbaycan yığması turniri tarixi uğurla başa vurdu. 2 qızıl və 1 bürünc medala sahib olan sərbəst güləşçilərin göstəriciləri son dörd olimpiada da — 1996–2008-ci illərdə ümumi olaraq qazandığı medallardan belə üstün idi. Komanda olimpiadaları 1996-cı ildə bir gümüş, 2000-ci ildə bir qızıl, 2004-cü ildə medalsız, 2008-ci ildə isə bir bürünc medalla başa vurdu.
Qadın güləşi
Avqustun 9-da isə qadın güləşçilərdən son olaraq −55 Kq. turnirində çıxış edən Yuliya Ratkeviç mübarizə apardı. 27 yaşlı Yuliya Ratkeviç 2009-cu ildə Dünya Çempionatının, 2011-ci ildə isə Avropa Çempionatının qalibi olan təcrübəli və titullu güləşçi idi. Yuliya Ratkeviç turnirin 1/8 final mərhələsində Yunanıstan nümayəndəsi Mariya Prevolaraxi ilə üz-üzə gəldi. Həmin görüşdə Yuliya Ratkeviç rəqibinə birinci hissədə 2:0, növbəti hissədə isə 1:0 hesabları ilə qalib gəldi və olimpiadanın 1/4 final mərhələsinə adladı. Bu mərhələdə onun rəqibi doqquz dəfə Dünya Çempionatının qalibi, həmçinin 2004 və 2008-ci illərdə Olimpiya Oyunlarının çempionu olan Yaponiya nümayəndəsi Saori Yoşida oldu. Həmin görüşdə Yuliya Ratkeviç təcrübəli və titullu rəqibinə 0:2 (0:1, 0:2) hesabı ilə məğlub oldu. Saori Yoşida olimpiadanın final görüşünə vəsiqə qazandığına görə Yuliya Ratkeviç də bürünc medal uğrunda təsəlliverici qrupda mübarizə apardı. Qrupun birinci görüşündə onun rəqibi Birləşmiş Ştatlar nümayəndəsi Kelsi Kempbel oldu. Həmin görüşdə Yuliya Ratkeviç rəqibi üzərində birinci hissədə 4:0, növbəti hissədə isə 1:0 hesabları ilə qələbə qazandı və olimpiadanın bürünc medal uğrunda görüşünə vəsiqə qazandı. Həlledici görüşdə onun rəqibi Rusiya nümayəndəsi Valeriya Jolobova oldu. Görüşün birinci hissəsində Yuliya Ratkeviç rəqibi üzərində 6:0 hesabı ilə inamlı qələbə qazandı. Görüşün növbəti hissəsi isə gərgin idman mübarizəsi şəraitində baş tutdu, nəticədə Yuliya Ratkeviç rəqibinə 2:1 hesabı ilə qalib gəldi. Bununla da Yuliya Ratkeviç XXX Yay Olimpiya Oyunlarının bürünc medalına sahib oldu.
Olimpiada da 2 idmançı ilə mübarizə aparan qadın güləşçilərdən ibarət Azərbaycan yığması tarixi uğura imza atdı. Keçən olimpiada da cəmi bir bürünc medala sahib olan yığma bu səfər olimpiadanı bir gümüş və bir bürünc medalla başa vurdu.
30x30px İdman gimnastikası
London Olimpiadasında idman gimnastların idman növü üzrə turnirlər 28 iyul-12 avqustda baş tutdu. Azərbaycanı bu idman növü üzrə Şakir Şıxəliyev təmsil elədi. Şakir Şıxəliyev Azərbaycanı Olimpiya Oyunlarında təmsil edən birinci idman gimnastı olaraq tarixə düşdü.
Kişilərin turnirində çıxış edən Şakir Şıxəliyev iyulun 28-də mübarizə apardı. Şakir Şıxəliyev əvvəlcə dayanqla tullanmada və halqalarda mübarizə apardı. Nəticədə Şakir Şıxəliyev dayaqla tullanma turnirini 15.433 balla, halqalarla turnirini isə 13.166 balla başa vurdu. Daha sonra Şakir Şıxəliyev sərbəst və gimnastika atı turnirində mübarizə apardı. Sərbəst turniri 14.600 balla 33-cü pillədə başa vuran Şakir Şıxəliyev gimnastika atı turnirində 12.866 balla 52-ci pillənin sahibi oldu. Günün sonunda Şakir Şıxəliyev parallel qollar və turnik turnirində mübarizə apardı. Şakir Şıxəliyev parallel qollar turnirində 13.666 balla 58-ci pillədə, turnik turnirində isə 10.633 balla 68-ci pillədə qərarlaşdı. Ümumi nəticədə Şakir Şıxəliyev təsnifat mərhələsini 80.364 balla 40-cı pillədə başa vurdu və final mərhələsinə vəsiqə qazana bilmədi. Ayrı-ayrı alətlərdə də Şakir Şıxəliyev final mərhələsinə vəsiqə qazana bilmədi.
30x30px Kanoe sprint
London Olimpiadasında bu idman növü üzrə turnirlər 6–11 avqustda baş tutdu. Azərbaycanı bu idman növü üzrə fərdi turnirdə Valentin Demyanenko, cüt turnirdə isə Sergey Bezuqlı və Maksim Prokopenko dueti təmsil elədi. Azərbaycan birinci dəfə bu idman növü üzrə Olimpiya Oyunlarında təmsil olundu.
Sergey Bezuqlı və Maksim Prokopenko dueti beş dəfə Dünya Çempionatlarında gümüş medalla sahib olmuşdu, həmçinin 2008-ci il Avropa Çempionatının qalibi olmuşdu. Sergey Bezuqlı və Maksim Prokopenko dueti avqustun 7-də mübarizə apardı. Təsnifat mərhələsinin "B" qrupunda çıxış edən Sergey Bezuqlı və Maksim Prokopenko dueti 3:38.042 dəqiqə nəticə göstərdi. Qrupu altı duet sırasında birinci pillədə başa vuran Sergey Bezuqlı və Maksim Prokopenko dueti yarım-final mərhələsində mübarizə aparmadan birbaşa final mərhələsinə vəsiqə qazandı. Final mərhələsi avqustun 29-da baş tutdu. 8 duetin mübarizə apardığı final mərhələsi gərgin idman mübarizəsi şəraitində baş tutdu. Nəticədə Sergey Bezuqlı və Maksim Prokopenko dueti 3:36.218 dəqiqə nəticə göstərdi. Bu nəticələ əsasən duet üçüncü pillənin sahibi olan Rusiya nümayəndələrindən cəmi 1.195 saniyə geri qalaraq medalın bir addımlığı turniri başa vurdular.
Üç dəfə Dünya, dörd dəfə isə Avropa Çempionatlarının qalibi olan Valentin Demyanenko medala iddialı olsa da, olimpiada da uğursuzluqla üzləşdi. Avqustun 10-da baş tutan təsnifat mərhələsinin "A" qrupunda yeddi idmançı mübarizə aparırdı. Start zamanı gözlənilmədən gec mübarizəyə qoşulması Valentin Demyanenkonu 44.194 saniyə nəticə ilə sonuncu pillədə qərarlaşdırdı. Bununla da o, London Olimpiadasında mübarizəsini başa vurdu. Dərhal sonra Valentin Demyanenko müsahibəsində uğursuz çıxışının fallstart olmadığını bildirdi — "Bu fallstart deyildi. Sadəcə zədəm var idi. Dünən məşq zamanı əzələmdən zədələndim. Tomoqrafiya nəticələrinə görə zədəm ciddi idi. Uğursuz çıxış edəcəyimi bilirdim. Sadəcə idmançı olduğuma görə özümdə güc tapıb, finnişə çatmağı qarşıma məqsəd qoydum".
30x30px Qılıncoynatma
London Olimpiadasında qılıncoynatma idman növü üzrə turnirlər 28 iyul-5 avqustda baş tutdu. Azərbaycanı bu idman növü üzrə Səbinə Mikina təmsil elədi. 25 yaşlı Səbinə Mikina 8 ildən sonra Azərbaycanı Olimpiya Oyunlarında təmsil edən birinci qılıncoynadan oldu.
Avqustun 1-də qadınların sablya turnirində çıxış edən Səbinə Mikina mübarizə apardı. Səbinə Mikina olimpiadanın 1/16 final mərhələsində Almaniya nümayəndəsi Alexandra Bujdoso ilə üz-üzə gəldi. Gərgin idman mübarizəsi şəraitində baş tutan görüşdə Səbinə Mikina rəqibi üzərində 15:14 hesabı ilə qələbə qazandı və turnirin 1/8 final mərhələsinə adladı. Bu mərhələdə onun rəqibi Dünya və Avropa Çempionatlarının qalibi, son olimpiya çempionu Ukrayna nümayəndəsi Olqa Xarlan oldu. Həmin görüşdə Səbinə Mikina təcrübəli və titullu rəqibinə 10:15 hesabı ilə məğlub oldu və olimpiadanı doqquzuncu pillədə başa vurdu.
30x30px Şosse velosipedi
thumb|333x333px|[[2012 Yay Olimpiya Oyunları|London Olimpiadasında zamana qarşı fərdi turnirdə mübarizə aparan Yelena Çalıx]]
London Olimpiadasında şose velosipedi idman növü üzrə turnirlər 28 iyul-1 avqustda baş tutdu. Azərbaycanı bu idman növü üzrə Yelena Çalıx təmsil elədi. 38 yaşlı Yelena Çalıx Rusiya yığmasının heyətində üç dəfə Dünya Çempionatının bürünc medalçısı, həmçinin 2008-ci il Avropa Çempionatının qalibi olan təcrübəli idmançı idi. Yelena Çalıx həm də bu idman növü üzrə Azərbaycanı Olimpiya Oyunlarında təmsil edən birinci idmançı olaraq tarixə düşdü.
İyulun 28-də Yelena Çalıx ümumi turnirdə mübarizə apardı. 66 velosipedçinin mübarizə apardığı final mərhələsində Yelena Çalıx finiş həddinə çata bilmədi və London Olimpiadasını nəticəsiz başa vurdu.
Avqustun 1-də isə Yelena Çalıx zamana qarşı fərdi turnirdə mübarizə apardı. 24 velosipedçinin mübarizə apardığı final mərhələsində Yelena Çalıx 40 dəqiqə 46.06 saniyə nəticə göstərdi və London Olimpiadasını 20-ci pillədə başa vurdu.
30x30px Taekvondo
London Olimpiadasında bu idman növü üzrə turnirlər 8–11 avqustda baş tutdu. Azərbaycanı bu idman növü üzrə Ramin Əzizov və Fəridə Əzizova təmsil elədi. Həm Ramin Əzizov, həm də Fəridə Əzizova 2011-ci ilin iyulunda Azərbaycanda baş tutan Dünya Olimpiya Təsnifat Turnirinin nəticələrinə əsasən olimpiya lisenziyalarına sahib oldu. Ramin Əzizov 2012-ci ilin mayında Mançester şəhərində (Birləşmiş Krallıq) baş tutan Avropa Çempionatının finalçısı idi və Azərbaycan yığmasının olimpiada da əsas medal ümidi hesab olunurdu. Fəridə Əzizovanın isə cəmi 17 yaşı var idi və o, bu idman növü üzrə olimpimpiada da mübarizə aparan birinci azərbaycanlı qadın olaraq tarixə düşdü.
thumb|315x315px|[[2012 Yay Olimpiya Oyunları|London Olimpiadasında Azərbaycan Milli Olimpiya Komandasının ən gənc üzvü — 17 yaşlı Fəridə Əzizova]] Ramin Əzizov və Fəridə Əzizova London Olimpiadasında avqustun 10-da mübarizə apardı. Kişilərin −80 Kq. turnirində çıxış edən Ramin Əzizovun 1/8 final mərhələsində rəqibi beş dəfə Dünya Çempionatlarının qalibi, həmçinin 2000-ci il Sidney və 2004-cü il Afina olimpiadalarının çempionu olan Birləşmiş Ştatlar nümayəndəsi Steven Lopez oldu. Gərgin idman mübarizəsi şəraitində baş tutan görüşdə Ramin Əzizov təcrübəli və titullu rəqibinə 3:2 hesabı ilə qalib gəldi və olimpiadanın 1/4 final mərhələsinə adladı. Bu mərhələdə onun rəqibi son olimpiadanın finalçısı İtaliya nümayəndəsi Mauro Sarmiento oldu. Bu görüşdə gərgin idman mübarizəsi şəraitində baş tutdu. Nəticədə Ramin Əzizov rəqibinə 1:2 hesabı ilə məğlub oldu və London Olimpiadasını doqquzuncu pillədə başa vurdu.
Qadınların −67 Kq. turnirində çıxış edən Fəridə Əzizova isə olimpiadanın 1/8 final mərhələsində Dünya Çempionatının qalibi, həmçinin son olimpiadanın finalçısı Kanada nümayəndəsi Karine Sergeri ilə üz-üzə gəldi. Həmin görüşdə 17 yaşlı Fəridə Əzizova rəqibinə minimal hesabla məğlub oldu (0:1) və olimpiadanı 11-ci pillədə başa vurdu.
30x30px Üzgüçülük
İyulun 29-da Oksana Hətəmxanova mübarizə apardı. 100 metr məsafəyə brass üsulla üzmə turnirində çıxış edən Oksana Hətəmxanova təsnifat mərhələsinin A qrupunda 1:25.52 dəqiqə nəticə göstərdi. Bu nəticələrə əsasən Hətəmxanova ümumi nəticədə olimpiadanı 46 üzgüçü sırasında 44-cü pillədə başa vurdu.
Avqustun 2-də 100 metr məsafəyə batterflay üsulla üzmə turnirində çıxış edən Yevgeni Lazuka isə təsnifat mərhələsinin B qrupunda mübarizə apardı və 52.86 saniyə nəticə göstərdi. Bu nəticələrə əsasən Lazuka ümumi nəticədə olimpiadanı 44 üzgüçü sırasında 38-ci pillədə başa vurdu.
30x30px Yüngül atletika
thumb|390x390px|[[Hayle İbrahimov London Olimpiadasında 5000 metr məsafəyə qaçış turnirinin final mərhələsi zamanı]] XXX Yay Olimpiya Oyunlarında yüngül atletlərin turnirləri 2–12 avqustda baş tutdu. Azərbaycanı bu idman növü üzrə Hayle İbrahimov, Dmitri Marşin və Layes Abdullayeva təmsil elədi. Dmitri Marşin 2011-ci ildə Belarusda, Layes Abdullayeva 2011-ci ildə Gürcüstanda , Hayle İbrahimov isə 2012-ci ildə Fransada baş tutan beynəlxalq turnirlərin nəticələrinə əsasən olimpiya lisenziyalarına sahib oldu. İbrahimov və Abdullayeva Efiopiyadan, Marşin isə Belarusdan milliləşdirilən idmançılar idi.
Avqustun 2-də çəhic atma turnirində çıxış edən 40 yaşlı Dmitri Marşin mübarizə apardı. Dmitri Marşin birinci cəhdində 72.06 metr, üçüncü cəhdində isə 72.85 metr nəticə göstərdi. Nəticədə Dmitri Marşin təsnifat mərhələsini 38 idmançı sırasında 20-ci pillədə başa vurdu və London Olimpiadasında mübarizəsini dayandırdı.
Avqustun 7-də isə qadınların 5000 metr məsafəyə qaçış turnirində çıxış edən Layes Abdullayeva mübarizə apardı. 15:45.68 dəqiqə nəticə göstərən Layes Abdullayeva təsnifat mərhələsinin B qrupunu 18 atlet sırasında 17-ci pillədə tamamladı və olimpiada da mübarizəsini dayandırdı.
Avqustun 8-də 5000 metr məsafəyə qaçış turnirində çıxış edən Hayle İbrahimov mübarizə apardı. 22 yaşlı Hayle İbrahimov 2010-cu ilin iyulunda Barselona şəhərində (İspaniya) Avropa Çempionatının bürünc medalçısı idi. 12:25.22 dəqiqə nəticə göstərən Hayle İbrahimov təsnifat mərhələsinin A qrupunu 20 idmançı sırasında birinci pillədə başa vurdu və final mərhələsinə adladı. Avqustun 11-də baş tutan final mərhələsində isə Hayle İbrahimov 12:45.36 dəqiqə nəticə göstəridi və turniri 15 idmançı sırasında doqquzuncu pillədə başa vurdu.
Olimpiadanın nəticələri
Azərbaycan Milli Olimpiya Komandası 204 dövlət arasında medalların əyarına görə 30-cu pillənin, medalların sayına görə isə 27-ci pillənin sahibi oldu. Avropa Olimpiya Komitələrinə (EOC) üzv olan 50 dövlət arasında medalların əyarına görə 16-cı, medalların sayına görə isə 14-cü pillənin sahibi olan Azərbaycan, postsovet dövlətləri arasında medalların əyarına və sayına görə 5-ci pillədə qərarlaşdı.
2012-ci il London Olimpiadası Azərbaycanın Olimpiya Oyunları tarixində ən uğurlu nəticə göstərdiyi turnir olaraq tarixə düşdü. Komanda medalların əyarına görə bundan əvvəl 1996–2008-ci illərdə, həmçinin növbəti 2016–2020-ci illərdə qatıldığı Olimpiya Oyunlarında göstərdiyi nəticələri arxada qoydu.
Olimpiadadan sonra
thumb|336x336px|alt=|[[Azərbaycan Prezidenti İlham Əliyev XXX Yay Olimpiya Oyunlarında Azərbaycanı təmsil edən idmançılar və onların məşqçilərini qəbul edən zaman]] London Olimpiadasından sonra Azərbaycan Milli Olimpiya Komandasının heyətindən bir sıra idmançılar və məşqçilər təltif edildi. Azərbaycan Prezidenti İlham Əliyevin 31 avqust 2012-ci il tarixli 2399 nömrəli Sərəncamına əsasən XXX Yay Olimpiya Oyunlarında qazandığı nailiyyətlərə və Azərbaycan idmanında xidmətlərinə görə olimpiya çempionları Toğrul Əsgərov və Şərif Şərifov, həmçinin sərbəst güləş üzrə Azərbaycan yığmasının baş məşqçisi Saypulla Absaidov və məşqçisi Firdovsi Umudov, Toğrul Əsgərovun şəxsi məşqçisi Elçin Zeynalov və olimpiadanın ən ədalətli üç güləş referisindən biri seçilən Hicran Şərifov "Şöhrət" ordeni ilə təltif edildi.
Sərəncama əsasən Olimpiya Oyunlarının bürünc medalçıları Emin Əhmədov və onun şəxsi məşqçisi Rəşad Rəşidov, Yuliya Ratkeviç, Valentin Xristov və onun şəxsi məşqçisi Zlatan Vanev, Teymur Məmmədov və onun şəxsi məşqçisi Mehman Nəcəfov, Məhəmmədrəsul Məcidov və onun şəxsi məşqçisi Hacımurad Hacıyev, yunan-roma güləşi üzrə Azərbaycan yığmasının baş məşqçisi Salih Bora, qadın güləşi üzrə Azərbaycan yığmasının baş məşqçisi Məhəmməd Əliömərov, boks üzrə Azərbaycan yığmasının baş məşqçisi İlham Əlimzanov, həmçinin olimpiada da güləş üzrə turnirlərdə referi olan Əjdər Cəfərov "Tərəqqi" medalı ilə təltif edildi.
Karyeralarında növbəti dəfə Olimpiya Oyunlarının medallarına sahib olan güləşçilər Rövşən Bayramov, Mariya Stadnik və Xetaq Qazyumov isə Azərbaycan Prezidentinin fəxri diplomu ilə təltif edildi.
Həsənovun, Zairovun və Kostovanın nəticələrinin ləğv edilməsi
2016-cı ilin iyununda Beynəlxalq Olimpiya Komitəsi (IOC) ağır atletlərin turnirində çıxış edən Boyanka Kostovadan 2012-ci il London Olimpiadasında götürülən dopinq-testin analizinin müsbət nəticə verməsi barədə rəsmi məlumat verdi. Məlumata əsasən Boyanka Kostova olimpiada da mübarizə apardığı gün onun qanında qadağan olunan dehidroxlormetiltestosteron (turinabol) preparatı tapıldı. Beynəlxalq Olimpiya Komitəsi (IOC) İntizam Komissiyasının qərarına əsasən Boyanka Kostovanın nəticələri ləğv edildi.
2017-ci ilin yanvarında Beynəlxalq Olimpiya Komitəsi (IOC) ağır atletlərin turnirində çıxış edən İntiqam Zairovdan 2012-ci il London Olimpiadasında götürülən dopinq-testin analizinin müsbət nəticə verməsi barədə rəsmi məlumat verdi. Məlumata əsasən İntiqam Zairov olimpiada da mübarizə apardığı gün onun qanında qadağan olunan dehidroxlormetiltestosteron (turinabol) preparatı tapıldı. Beynəlxalq Olimpiya Komitəsi (IOC) İntizam Komissiyasının qərarına əsasən İntiqam Zairovun nəticələri ləğv edildi.
2 qızıl medalı üçün $10 milyon pul iddiası
2011-ci ilin sentyabrında BBC-nin (British Broadcasting Corporation) Newsnight proqramı Azərbaycan Boxing Federasiyasının (ABF) gələn il Londonda baş tutacaq XXX Yay Olimpiya Oyunlarında 2 qızıl medal əvəzində milyonlarla dollar ödədiyinə dair jurnalist təhqiqatı reportajı yayımladı. Azərbaycan rəsmiləri bu iddiaların həqiqətə uyğun olmadığını bildirdi.
2012-ci ilin avqustunda BBC həmin ittihamları yenidən yayımladı. AIBA Prezidenti Cin-Ku Vu həmin iddiaya bağla bunları demişdi: ''"Ötən ilin sentyabr ayında BBC AİBA-nı London Olimpiadasının 2 qızıl medalını Azərbaycana 10 mln dollara satmaqda ittiham etmişdir, AIBA və IOC tərəfindən aparılmış təhqiqat BBC ittihamını təsdiqləyən sübut-dəlil tapılmamışdır. BBC ittihamının qeyri-həqiqət olduğu bildirilsədə, avqustun 10-da BBC həmin ittihamı yenidən yayımlayıb".
Dörd böyük ixtira
thumb|right|220px|[[Çay Lunun kağız ixtirası.]] Dörd böyük ixtira
İnfant Ferdinand
İnfant Ferdinand və ya Müqəddəs Şahzadə   — Portuqaliya infantı. Atası Aviz sülaləsi ndən Portuqaliya kralı I Con, anası isə Gentli Con un qızı Lankasterli Filipa dır.
İnfant Ferdinand 1402-ci ildə dünyaya gəldi. Uşaqlıq illəri kral sarayında qardaşlarıyla keçdi. Qardaşlarıyla birlikdə o dönəmdə çox az rast gəlinən şəkildə mükəmməl təhsil almışdır. 1433-cü ildə atasının vəfatıyla böyük qardaşı Eduard taxta çıxdı. Ancaq onun qısa səltənəti ailəsi üçün fəlakətlə nəticələndi. Belə ki, 1437-ci ildə qardaşı İnfant Henri nin rəhbərliyi ilə Tanjer qalası nın mühasirəsinə qatılmış, ağır məğlubiyyətlə nəticələnən mühasirənin ardından mavrlara əsir düşmüşdür. Geri qaytarılması şərti olaraq Seuta qalası tələb edilsə də, qardaşları Don Alfonso və Con un səylərinə baxmayaraq, korteslər birliyi bu təklifi qəbul etmədi və əsir infant ölümə tərk edildi.
İlk başda xüsusi ehtiram göstərilərək qapalı şəkildə tutulsa da, müzakirələrin uzanması və Seuta qalasının təslim edilməməsinin ardından vəziyyəti ağırlaşdı. Mərakeş ə aparılaraq burada ağır şəraitdə həbsdə tutuldu və 5 iyun 1443-cü ildə əsirlikdə vəfat etdi.
İstinadlar
<references group="" responsive="1">
Zombi apokalipsis
thumb|389x389px| Film çəkilişləri üçün zombi görkəmi almış bir qrup aktyor Zombi apokalipsis, zombi dəstələri səbəbindən cəmiyyətin dağıldığı fantastik bir janrdır. Tipik olaraq yalnız bir neçə fərd və ya kiçik qruplar sağ qalırlar. Bəzi versiyalarda ölülərin dirilməsi və insanlara hücum etməsi, digərlərində isə parazit və ya infeksiya səbəbindən baş verir.
Zombi ifadəsinin mənşəyi
Zombi mifi 17–18-ci əsrlərdə Fransanın hakimiyyəti altında şəkər plantasiyalarında işləmək üçün afrikalı qulların gətirildiyi zaman Haitidə yaranıb. Qullar inanırdılar ki, əgər öz həyatlarına intiharla son versələr, əbədiyyəti ölülər kimi öz bədənlərində sıxışdırılaraq keçirməyə məhkum olacaqlar. Bu mif Vudu dinində haitililərdə cəsədlərin şamanlar tərəfindən canlandırıldığı inancı nəticəsində yaranmışdır. Zombi konsepsiyası nəhayət, 1927-ci ildə Vilyam Sibruk tərəfindən yazılmış "Sehrli ada" adlı zombi fantastikasının ilk nümunəsi sayılan kitabın nəşri ilə qərb mədəniyyətinə nüfuz etdi. Kitab əsasında 1932-ci ildə White Zombie adlı film çəkilmişdir. Rejissoru Viktor Halperin və baş rolda Bela Luqoşinin oynadığı bu film zombi apokalipsis haqqında ilk uzun metrajlı filmi idi. Daha sonra bu janrda Riçard Metsonun 1954-cü ildə yazdığı "Mən Əfsanəyəm" adlı romanından ilham alan rejissor Corc A. Romero "Yaşayan Ölülərin Gecəsi" adlı Amerika qorxu filmini 1968-ci ildə çəkmişdir.
1976-cı ildə Ebolanın, 1980-ci ildə QİÇS-in, 90-cı illərin ortalarında Quş qripinin və 2003-cü ildə SARS-ın ortaya çıxması səbəbindən qlobal yoluxma qorxusu dünyada artdı. Bu yoluxma qorxusu yaradıcı insanlarda zombi apokalipsis mövzusu barədə düşünmələrinə gətirib çıxartdı. Yoluxma konsepsiyası 1996-cı ildə Resident Evil video oyununda və 2002-ci ildə 28 Gün Sonra filmində istifadə edilmişdir. Maks Bruks, zombi janrının insanlara dünyanın sonu ilə bağlı öz narahatlıqları ilə məşğul olmağa imkan verdiyini söylədi. Kim Paffenroth qeyd edir ki, "digərlərindən daha çox zombilər tam və sözün əsl mənasında apokaliptikdirlər. Onlar bizim bildiyimiz dünyanın sonu xəbərini verirlər".
Akademik tədqiqatlar
2009-cu ildə Carleton Universiteti və Ottava Universitetinin epidemioloji təhlilinə görə, əgər real həyatda zombilər peyda olarsa və bu pandemiya tezliklə həll edilmədiyi təqdirdə sivilizasiyanın dağılmasına səbəb ola bilər. Riyazi modelləşdirməyə əsaslanaraq, müəlliflər karantini poza biləcək risklərə görə hücum strategiyalarının ən etibarlı olduğu qənaətinə gəliblər. Onlar həmçinin qeyd edirlər ki, müalicədən bir neçə insan sağ qala bilər, çünki müalicə üsulu bu cür infeksiyanın yayılma sürətini yavaşlatmaq üçün çox az şey edə bilər. Tədqiqat belə bir pandemiyanın uzunmüddətli nəticəsi kimi insanların nəslinin tükənməsi olacağını müəyyən etdi. Bu nəticə tədqiqatın əsaslandırmasından irəli gəlir ki, zombilərin əsas epidemioloji riski yoluxmuş əhalinin davamlı artmasıdır və bu da onların ölümü ilə sona çatacaq.
2017-ci ildə Leicester Universitetinin Fizika və Astronomiya Departamentindən bir qrup tələbə zombi infeksiyasının yayılmasının planını hazırlamaq üçün SIRS modeli adlı epidemioloji modeldən istifadə etdi. Onların araşdırmaları Journal of Physics Special Topics jurnalında təqdim olunub. Tədqiqat epidemiyanın 100-cü günündə yalnız 273 nəfərin sağ qalacağı qənaətinə gəldi.
Mövzu ilə bağlı hökümətlərin fəaliyyəti
18 may 2011-ci ildə Xəstəliklərə Nəzarət və Qarşısının Alınması Mərkəzləri (CDC) zombi apokalipsis zamanı sağ qalmaq üçün hazırlıqlara dair məsləhətlər verən Hazırlıq 101: Zombi Apokalipsis adlı məqalə dərc etdi. Baş cərrahın köməkçisi Əli S. Xan bloq yazısında "Doğrudur, mən zombi apokalipsis dedim. İndi gülə bilərsiniz, amma baş verəndə bunu oxuduğunuza məmnun olacaqsınız". Yazıda xalqı qasırğa və ya pandemiya kimi oxşar fövqəladə hallara hazırlamaq üçün komik bir üsul olaraq zombi hücumuna hazırlaşmaq üçün təlimatlar verilmişdir.
" CONOP 8888 " adlı məxfi olmayan sənəddən ABŞ Strateji Komandanlığının zabitləri zombi apokalipsis ssenarisindən əməliyyatlar, fövqəladə hallar və fəlakətlər üçün təlim şablonu kimi, kursantlara hərbi planların və fəlakətlərə hazırlığın əsas anlayışlarını öyrətmək üçün bir vasitə kimi istifadə edirlər.
Hava
2018-ci ildə The Independent, NOW TV- nin keçirdiyi sorğunun nəticələrini elan etdi, nəticədə britaniyalıların demək olar ki, 25%-nin zombi apokalipsisdən sağ çıxmaq üçün planları olduqları məlum oldu. Sorğu həmçinin müəyyən edib ki, hər altı nəfərdən biri sağ qalmaq üçün lazımı əşyalardan ibarət dəst saxlamağı düşünür. Respondentlərin əksəriyyəti zombi apokalipsisin Nyu Yorkda başlayacağına və Londona yayılacağına və hər on respondentdən biri post-apokaliptik dünyada yalnız bir həftə sağ qalacaqlarına inanır.
LC Waikiki
LC WAIKIKI və ya qısa adıyla LCW — 47.700 işçisi və 47 ölkədə 1047 mağazası olan İstanbul mərkəzli mağazalar şəbəkəsidir. Adı, Hawaii adasında yerləşən Waikiki çimərliyindən və Fransızca "dostlar" mənasını verən "Les Copains" sözlərinin baş hərflərindən ibarətdir.
LC Waikiki, 1985-ci ildə Fransada DDKA şirkəti tərəfindən təsis edilmişdir (təsisçilərinin baş hərfləri: JJD, JMD, SK və George Amouyal). 1990-cı illərdə marka Fransada uşaqlar və yeniyetmələr arasında böyük nüfuza sahib idi. Yarandıqdan qısa müddət sonra modelyer Georges Amuyal və şəriki, sonralar "Taha Grup"a çevrilən və 1997-ci ildə LC Waikiki markasını alan Türk geyim şirkəti Taha Tekstil (Tema Tekstil) ilə əməkdaşlıq etməyə başladı. Şirkət markasını yenidən Türkiyə və beynəlxalq standartlarına uyğunlaşdırdı. Elə həmin il Türkiyədə 21 LC Waikiki mağazası açıldı və bu say ilbəil artmaqdadır. Hal hazırda Türkiyənin 76 vilayətində 400-dən çox LC Waikiki mağazası fəaliyyət göstərir.
İlk xarici LC Waikiki mağazası 2009-ci Rumıniyada açılmışdır. Daha sonra şirkət Azərbaycan, Albaniya, Əlcəzair, Ermənistan, Belarus, Bolqarıstan, Bosniya və Herseqovina, Gürcüstan, Misir, İraq, İordaniya, İran, Qazaxıstan, Kipr, Çin, Kosovo, Şimali Makedoniya, Mərakeş, Moldova, Oman, Polşa, Rusiya bazarlarına da daxil oldu. Gələcəkdə Səudiyyə Ərəbistanı, Suriya, Tunis, Ukrayna, Qırğızıstan, Tacikistan və Özbəkistan və müxtəlif Fars körfəzi ölkələri və digər bazarlara da daxil olmaq planlaşdırılır.
Rusiyada ilk LC Waikiki mağazası 2010-cu ilin dekabrında Sankt-Peterburqda açılıb, mağaza sayının 50-yə çatdırılması planlaşdırılır.
Qazaxıstanda ilk mağaza 2010-cu ildə Nur-Sultanda açılıb, və hazırda 34 mağaza fəaliyyət göstərir.
Sənci (Urmiya)
Sənci — İranın Qərbi Azərbaycan ostanının Urmiya şəhristanı ərazisinə daxil olan kənd.
Çox qorxulu kino 3 (film, 2003)
Məzmun
Sindi Kempbell jurnalistdir. Skandal hadisələri tapmaq üçün müxtəlif yerlərdə gəzir və gizli materiallar axtarır. Bir gün onun əlinə "Zəng" videokasseti düşür. Bu kassetə baxandan sonra ona zəng gəlir və telefondakı naməlum adam onun yeddi gündən sonra öləcəyini deyir. Həmin kassetə bir müddətdən sonra qardaşı oğlu da baxır. Bu səbəbdən Sindi çıxış yolu axtarmaldır. Həmin müddətdə Tomun fermasında qəribə hadisələr baş verir...
Sənci (Urmiya)
Əhalisi
2006-cı il məlumatına görə kənddə 801 nəfər yaşayır (125 ailə).
Kanada Əmək Konqresi
Kanada Əmək Konqresi — Kanadanın ən irimiqyaslı və aparıcı həmkarlar ittifaqı təşkilatlarından biri. Konqresin baş qərargahı Ottava şəhərində yerləşir.
Tarixi
Kanada Əmək Konqresi 23 aprel 1956-cı ildə xidmət sahəsində fəaliyyət göstərən işçiləri özündə cəmləşdirən Kanada Həmkarlar İttifaqları və Əmək Konqresi ilə bütün sahələrin əməkçilərini özündə cəmləşdirən Kanada Əməkçilərinin Konqresinin birləşməsi nəticəsində yaranmışdır. Qeyd olunan hər iki təşkilat o dövrün işçilərinin maraqlarını qoruyan aparıcı qurumlar idi.
Tərkibi
Hazırda Kanada Əmək Konqresi 3,3 milyondan çox işçinin maraqlarını qoruyur. Konqres ölkədə fəaliyyət göstərən bütün federal və regional əmək birlik və təşkilatların baş qərargahıdır.
Rəhbərləri
1956-cı ildə Konqresin ilk prezidenti Klaud Jodoin seçilmişdir və o, 1968-ci ilədək bu vəzifədə çalışmışdır.
1999-2014-cü illərdə konqresə başçılıq edən Ken Qeorqeti jurnalistlərə verdiyi müsahibələrinin birində bildirmişdir:
"Bizə inanan işçilərimizin hüquqlarını müdafiə etmək üçün bütün yollardan istifadə edirik. Bütün yollar dedikdə mən tək təşəbbüskarı olduğumuz mitinq, tətil, nümayişləri nəzərdə tutmuram. İşçilərin iş yerlərində baş qaldıran problemlərini həll etmək üçün yerlərdə komissiyalar yaradılıb. Onlar yazılı şəkildə öz çətinlik və tələblərini o komissiyalara bildirirlər. Komissiyalar isə öz növbələrində İcraiyyə Komitəsinin iclaslarında həmin ərizələrin əsasında qoyulan məsələləri müzakirəyə çıxardırlar və müvafiq qərarlar qəbul olunur. Bununla yanaşı, biz həmkarlar ittifaqlarının konqresi olaraq, Parlamentdə də öz tələblərimizi çatdırırıq. Nəticədə müəyyən qərarlar qəbul olunur. Ehtiyac duyulduğu hallarda ölkənin Əmək Məcəlləsinə əlavə və dəyişikliklər edilir".
2014-cü ildən bəri təşkilata Hassan Yussuf rəhbərlik edir.
Azərbaycanın görkəmli şəxsiyyətləri
Azərbaycanın görkəmli şəxsiyyətləri — M.F.Axundov adına Azərbaycan Milli Kitabxanasının "Azərbaycanın görkəmli şəxsiyyətləri" seriyasından tərtib etdiyi biblioqrafiyalara aiddir. Biblioqrafiya ədəbiyyatşünas alimlər, tədqiqatçılar, kitabxanaçı‒biblioqraflar və geniş oxucu kütləsi üçün nəzərdə tutulmuşdur. Biblioqrafiyada ədəbiyyat xronoloji qaydada qruplaşdırılmış, daxildə isə əlifba sırası gözlənilmişdir.
Tarixi
Azərbaycan Prezidenti İlham Əliyevin 2021-ci ilin "Nizami Gəncəvi İli" elan edilməsinə dair Sərəncamı çərçivəsində ərsəyə gəlmişdir.
Biblioqrafiya
Kitabda Azərbaycan tarixində müstəsna xidmətləri olan 31 görkəmli və tanınmış şəxsiyyətin həyatı, yaradıcılığı və fəaliyyəti haqqında geniş məlumat verilib. Onların arasında Nizami Gəncəvi, Əfzələddin Xaqani, İmadəddin Nəsimi, Məhəmməd Füzuli, Aşıq Ələsgər, Həsən bəy Zərdabi, Səməd bəy Mehmandarov, Əliağa Şıxlinski, Hacı Zeynalabdin Tağıyev, Hüseyn Cavid, Məmməd Əmin Rəsulzadə, Üzeyir Hacıbəyli, Yusif Vəzir Çəmənzəminli, Mikayıl Müşfiq, Heydər Əliyev, Mir Cəlal Paşayev, Yusif Məmmədəliyev, Səttar Bəhlulzadə, Həzi Aslanov, Niyazi, Kərim Kərimov, Mehdi Hüseynzadə, Qara Qarayev, Lütfi Zadə, Fikrət Əmirov, Ziya Bünyadov, Bəxtiyar Vahabzadə, Xudu Məmmədov, Azad Mirzəcanzadə, Müslüm Maqomayev və başqaları var.
Kitabda həmçinin Azərbaycan xalq ədəbiyyatının ən qədim yazılı abidəsi olan "Kitabi-Dədə Qorqud" dastanından və II Dünya müharibəsində Balkan ölkələrinin alman faşizmindən azad edilməsində qəhrəmanlıq göstərmiş, azərbaycanlılardan ibarət 223-cü diviziyanın döyüş yolundan da bəhs edilib.
Taqanroq mayakı
Tarixi
Taqanroqda ilk mayak 1770-ci ildə inşa edilmişdir. Ancaq bir müddət sonra mayak bilinməyən səbəblərdən fəaliyyətini dayandırmışdır. 1877-ci ildə verilən iki qərarla burada msyakın inşa edilməsi qərarlaşdırılırdı. 5 iyul və 24 oktyabr tarixli qərarla mayak üçün 625 sajen torpaq sahəsi ayrılmışdır. Üslək əlavə olaraq mayak ərazisinə 750 sajen torpaq sahəsi ayrılırdı. Bu mayak ətrafında əlavə əkin yerinin salınması ilə əlaqədar idi. Ancaq bircə şərq qoyulurdu. Şəhər sakinləri sərbəst şəkildə mayak ətrafında yerləşən bağa girmək hüququ əldə edirdi. Daş mayak 1878-ci ildə inşa edilmişdir. Tikinti işləri N. A. Arkasın rəhbərliyi altında inşa edilmişdir. Mayakın önündəki lövhədə yazılırdı : 1878-ci ildə Qara dəniz donanması komandiri və liman general-adyutantı Admirale NikolayAndreeviç Arkasın rəhbərliyi ilə inşa edilmişdir.
9 mart 1909-cu ildə ağ neftlə işləyən lampalar elektriklə işləyən lampalarla əvəzlənmişdir. Burada bağ ərazisində elekrostansiya quraşdırılmışdır. Mayak 1941-ci ildə şəhərin işğalı ilə əlaqədar fəaliyyətini dayandırmışdır. 1943-cü ilin avqustunda şəhər işğaldan azad edildikdən sonra fəaliyyəti bəpa edilmişdir. 1870-ci ildə mayak qəzalı vəziyyəti ilə əlaqadar tamamən kökülmüşdür. Mayakın şəkillərindən ibarət marka buraxılmışdır.
Təsviri
Mayakın ətrafında yerləşən bağda bir çox tikililər vardır. Üstəlik burada meteostansiya yerləşir. Mayakın hündürlüyü 22 metr, divarının qalınlığı 1 metr təşkil edir. Bina silindrik formaya malikdir. Yuxarıya doğru silindir kiçilirdi. Yuxarıda düzbucaqlı formalı pəncərələr vardır. Onlar dəmir məhəccərlərlə bağlıdır. Mayakda olan fanar dənizdə olan gəmilərin dayazlığa düşməməsi təmin edirdi. Binanın yuxarısı şüşəli idi. Fanarın işığı 35–40 km məsadə vurma imkanına malik idi. Mayak 70 metr okean səviyyəsindən yuxarıda yerləşirdi.
Yoel Armuqom
Yoel Armuqom (5 iyun 1998-ci ildə anadan olub) — Liqa 1 təmsilçilərindən olan Stad Malerbe Kann klubunda müdafiəçi kimi çıxış edən peşəkar Fransalı futbolçudur.
Peşəkar karyerası
Armuqom 2016-cı ildə Sen-Deni klubundan ayrıldıqdan sonra Kann klubuna transfer olmuşdur. Armoqum peşəkar karyerasında debütünü 24 oktyabr 2017-ci ildə Liqa Kuboku görüşündə Loryan klubuna qarşı etmiş və komandası 1-0 hesabı ilə qalib gəlmişdir. O, Liqa 1-də debütünü 28 oktyabr 2017-ci ildə Troya klubuna qarşı oyunda etmiş və komandası 1-0 hesabı ilə qalib gəlmişdir.
Klub
(24 Fevral 2018-ci il məlumatlarına əsasən.)
Qan dövranı sistemi
Qan dövranı sistemi — insanın və ya digər onurğalıların bütün bədəni boyunca dolaşan ürək, qan damarları və qanı əhatə edən orqanlar sistemi. Buraya ürək və qan damarlarından ibarət olan ürək-damar sistemi və ya damar sistemi daxildir. Qan dövranı sistemi iki yerə bölünür: sistemli dövran və və ağciyər dövranı. Bəzi mənbələr ürək-damar sistemi və damar sistemi terminlərini qan dövranı sistemi ilə əvəz edir.
Qan damarlarının şəbəkəsi ürəyin böyük damarlarıdır, o cümlədən böyük elastik arteriyalar və böyük venalar; digər arteriyalar, kiçik arteriollar, venulalarla birləşən kapillyarlar (kiçik damarlar) və digər damarlar. Onurğalılarda qan dövranı sistemi qapalıdır, yəni qan heç vaxt qan damarlarının şəbəkəsini tərk etmir. Bəzi onurğasızlar, məsələn, artropodlar açıq qan dövranı sisteminə malikdirlər. Süngərlər və daraq jeli kimi diploblastlarda qan dövranı sistemi yoxdur.
Qan plazma, qırmızı qan hüceyrəsi, ağ qan hüceyrəsi və trombositlərdən ibarət olan mayedir, bədən ətrafında dövr edir, oksigen və qida maddələrini toxumalara və tullantıları uzaqlaşdırır. Sirkulyasiya edilən qida maddələrinə zülallar və minerallar, daşınan digər komponentlər oksigen, karbon qazı, hormonlar və hemoqlobin kimi qazlar; qidalanmanı təmin etmək, xəstəliklərlə mübarizə aparmaq üçün immunitet sisteminə kömək etmək və temperatur və təbii pH sabitləşdirməklə homeostazı saxlamaq aiddir.
Onurğalılarda qan dövranı sistemini tamamlayan limfa sistemidir. Bu sistem kapilyarlardan süzülmüş artıq plazmanı hüceyrələr arasında interstisial maye kimi bədən toxumalarından uzağa apararaq artıq mayeni limfa şəklində qan dövranına qaytarır. Limfa keçidi qandan daha uzun çəkir. Limfa sistemi qan dövranı sisteminin işləməsi üçün vacib olan bir alt sistemdir; onsuz qan maye ilə tükənəcək. Limfa sistemi immunitet sistemi ilə birlikdə işləyir. Qapalı qan dövranı sistemindən fərqli olaraq, limfa sistemi açıq sistemdir. Bəzi mənbələr onu ikincili qan dövranı sistemi kimi təsvir edirlər.